**Nr.** **33237/16.08.2023**

**REFERAT DE APROBARE**

**la proiectul de hotărâre privind însușirea unei documentații cadastrale** **de dezlipire**

**pentru imobilul înscris în cartea funciară nr. 54206 Huedin**

|  |
| --- |
| **Secțiunea 1** - **Motivul adoptării actului administrativ:** |
| **1. Descrierea situației actuale:** |
| * 1. **Cerinţe care reclamă necesitatea actului administrativ:** |
| Imobilul situat în intravilanul orașului Huedin, str. Protopop A.Munteanu nr. 70 A, identificat în cartea funciară 54206 Huedin cu numerele cadastrale 54206, 54206-C1, 54206-C2, 54206-C3, 54206-C4, cu categorie de folosință curți construcții, în suprafață de 9.421 mp și construcțiile C1, C3 și C4, este proprietate publică a Județului Cluj și a Statului Român.  Dreptul de proprietate al Județului Cluj pentru o parte din construcțiile și terenul aferent acestora s-a stabilit cu titlu de lege, acestea fiind dobândite de unitatea administrativ teritorială Județul Cluj, în temeiul OUG nr. 71/1999 privind reorganizarea activităţii de protecţie a plantelor şi carantina fitosanitara și al H.G nr. 669/1999 privind stabilirea patrimoniului aferent activităţilor serviciilor publice de protecţia plantelor judeţene şi al municipiului Bucureşti.  Dreptul de proprietate al Statului Român se exercită de Guvern prin Ministerul Agriculturii şi Dezvoltării Rurale, dreptul de administrare fiind stabilit în favoarea Autorității Naționale Fitosanitare prin Oficiul Fitosanitar Cluj, entitate publică aflată în subordinea ministerului (HG nr. 43/2015 privind organizarea şi funcţionarea Autorităţii Naţionale Fitosanitare, cu modificările și completările ulterioare).  Ca urmare a finalizării înregistrării sistematice în Orașul Huedin, s-a înființat cartea funciară a imobilului cu numărul cadastral 54206 Huedin iar dreptul de proprietate s-a înscris în favoarea județului Cluj, ca domeniu public. Ulterior, prin Hotărârea nr. 71/2022 privind însuşirea Inventarului bunurilor imobile care alcătuiesc domeniul privat al Judeţului Cluj, cu modificările și completările ulterioare, imobilul a fost înscris în inventarul bunurilor domeniului privat la pozițiile nr. crt. 22-25.  În vederea înscrierii în cartea funciară a dreptului de proprietate publică a Statului Roman și al sistării stării de coproprietate, Autoritatea Națională Fitosanitară a elaborat o documentație cadastrală de dezlipire a imobilului în două loturi:   1. parcela cu număr cadastral 56797 Huedin, cu suprafața de 1400 mp și cu înscrierea dreptului de proprietate în favoarea Statului Român; 2. parcela cu număr cadastral 56798 Huedin, cu suprafața de 8021 mp și cu înscrierea dreptului de proprietate în favoarea Județului Cluj; |
| * 1. **Cerinţe care reclamă oportunitatea actului administrativ:** |
| Partajarea imobilului în două loturi conform folosinței prezintă avantaje:   * fiecare coproprietar devine proprietarul exclusiv al bunului său iar titularii dreptului de administrare înscriu în evidențele financiar contabile un imobil cu identificator unic (număr cadastrale) și nu o cotă parte; * menținerea proprietății comune și apartenența la domenii publice diferite (domeniul public al statului și domeniul public al unității administrativ teritoriale), face mai dificilă valorificarea imobilului de către cei doi coproprietari; * existența acordului proprietarilor cu privire la modul de împărțire a imobilului reduce costurile de partajare a acestuia*.*   Prin înregistrarea în evidențele de cadastru și carte funciară a acestei documentații se exercită prerogativa consiliului județean cu privire la dreptul de proprietate publică al unității administrativ teritoriale asupra bunurilor din domeniul public și dreptul de a înceta proprietatea pe cote-părți (coproprietatea) prin partaj.  De asemenea se pun în aplicare prevederile Legii nr. 7/1997, a cadastrului și publicității imobiliare, republicată, cu modificările și completările ulterioare, conform cărora evidența de cadastrul şi cartea funciară este un sistem unitar şi obligatoriu de evidenţă tehnică, economică şi juridică a tuturor imobilelor iar alipirea sau dezlipirea imobilelor se efectuează în baza consimţământului proprietarului tabular exprimat în formă autentică. Unul din avantajele sistemului integrat de cadastru și carte funciară este și faptul că prin acest sistem se realizează identificarea, descrierea şi înregistrarea în documentele cadastrale a imobilelor prin natura lor, măsurarea şi reprezentarea acestora pe hărţi şi planuri cadastrale, precum şi stocarea datelor pe suporturi informatice.  Conform dispozițiilor art. 669 și 670 din Codul civil, încetarea coproprietăţii prin partaj poate fi cerută oricând iar partajul poate fi făcut prin bună învoială sau prin hotărâre judecătorească, în condiţiile legii.  Conform art. 879 alin. (1) și (2) din Codul civil, imobilul înscris în cartea funciară se poate modifica prin alipiri, dacă mai multe imobile alăturate se unesc într-un singur imobil sau dacă se adaugă o parte dintr-un imobil la un alt imobil ori, după caz, se măreşte întinderea acestuia, precum și prin dezlipiri, dacă se desparte o parte din imobil sau se micşorează întinderea acestuia. Alin. (5) al aceluiași articol prevede că operaţiunile de modificare a imobilului înscris în cartea funciară, prin alipiri sau dezlipiri, au caracter material şi nu implică niciun transfer de proprietate. Conform art. 880 alin. (1) din Codul civil în caz de alipire sau dezlipire, imobilele rezultate se transcriu în cărţi funciare noi, cu menţionarea noului număr cadastral pentru fiecare imobil, iar cartea funciară sau, după caz, vechile cărţi funciare se închid, fără a se mai putea redeschide pentru alte înscrieri.  După înscrierea în evidența de cadastru și cartea funciară a documentației propuse se va efectua în carte funciară 54206 Huedin operațiunea de dezlipire teren cu construcții în conformitate cu reglementările cuprinse în Ordinul Agenției NAționale de Cadastru și Publicitate Imobiliară nr. 600/2023 pentru aprobarea Regulamentului de recepţie şi înscriere în evidenţele de cadastru şi carte funciară, cu modificările și completările ulterioare. |
| 1. **Schimbări preconizate:** |
| Scopul proiectului de hotărâre este crearea cadrului legal pentru realizarea unei evidențe actualizate de cadastru și carte funciară, respectiv monitorizarea situației bunurilor date în administrare, în conformitate cu cerințele art. 298 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare. |
| **Secțiunea a 2-a - Impactul socio-economic:** |
| Nu estecazul |
| **Secțiunea a 3-a - Impactul financiar asupra bugetului judeţului pe termen scurt (an curent)/lung:** |
| Nu estecazul |
| **Secțiunea a 4-a – Activități de informare publică și consultare privind elaborarea și implementarea actului administrativ:** |
| Nu este cazul |
| **Secțiunea a 5-a – Efectele actului administrativ asupra actelor administrative în vigoare și măsuri de implementare:** |
| Actul administrativ produce efecte asupra Hotărârii Consiliului Județean Cluj nr. 71/2022 privind însuşirea Inventarului bunurilor care alcătuiesc domeniul privat al Judeţului Cluj, cu modificările şi completările ulterioare.  După înscrierea în evidențele de cadastru și carte funciară, datele de identificare ale imobilelor vor fi transmise Comisiei speciale de inventariere a domeniului public şi privat a Județului Cluj, constituită potrivit art. 289 alin. (2) și (3) din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare și ale art. 5 din anexa la Hotărârea Guvernului nr. 392/2020 privind Normele tehnice pentru întocmirea inventarului bunurilor care alcătuiesc domeniul public şi privat al comunelor, al oraşelor, al municipiilor şi al judeţelor și Serviciului Financiar Contabil.  Acestea vor asigura actualizarea Inventarului bunurilor care aparţin domeniului privat al Judeţului Cluj, aflate în administrarea Consiliului Județean și evidențele finaciar contabile ale imobilelor din domeniul privat. |
| **Secțiunea a 6-a – Anexe la referatul de aprobare:** |
| 1. adresa Autorității Naționale Fitosanitare nr. .1225/O/21.06.2023 înregistratăla Consiliul Județean sub nr. 25349/21.06.2023.. 2. Cartea funciară nr. 54206 Huedin. |

**INIȚIATOR,**

**PREȘEDINTE**

Alin Tișe

**P R O I E C T DE H O T Ă R Â R E**

**privind însușirea unei documentații cadastrale de dezlipire pentru imobilul**

**înscris în cartea funciară nr. 54206 Huedin**

Consiliul Judeţean Cluj, întrunit în şedinţă ordinară;

Având în vedere Proiectul de hotărâre înregistrat cu nr. \_\_\_\_\_\_ din \_\_\_\_\_\_\_\_\_\_\_\_ privind însușirea unei documentații cadastrale de dezlipire pentru imobilul înscris în cartea funciară nr. 54206 Huedin,propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 33237/16.08.2023; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 33237/16.08.2023 şi Avizul cu nr.................. din .............. adoptat de Comisia de specialitate nr. ……….., în conformitate cu art. 182 alin. (4) coroborat cu art. 136 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare prevederile art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

Ținând cont de Hotărârea Consiliului Județean Cluj nr. 71/2022 privind însușirea Inventarului bunurilor care aparțin domeniului privat al Județului Cluj, cu modifiările și completările ulterioare;

În conformitate cu dispozițiile:

* art. 108, art. 173 alin. (1) lit. d), alin. (5) lit.p), art. 285, art. 286 alin. (1)-(3), art.287 lit.b), art.298 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 669-670, art. 858-870, art. 876-880 din Legea privind Codul civil nr. 287/2009, republicată, cu modificările şi completările ulterioare;
* art. 21, art. 25, art.28 alin. (1) şi (5) din Legea cadastrului şi a publicităţii imobiliare nr. 7/1996, republicată, cu modificările şi completările ulterioare;
* Ordonanței de urgență a Guvernului nr. 71/1999 privind reorganizarea activităţii de protecţie a plantelor şi carantina fitosanitară;
* Hotărârii Guvernului nr. 669/1999 privind stabilirea patrimoniului aferent activităţilor serviciilor publice de protecţia plantelor judeţene şi al municipiului Bucureşti
* Hotărârii Guvernului nr. 30/2017 privind organizarea şi funcţionarea Ministerului Agriculturii şi Dezvoltării Rurale, precum şi pentru modificarea art. 6 alin. (6) din Hotărârea Guvernului nr. 1.186/2014 privind organizarea şi funcţionarea Autorităţii pentru Administrarea Sistemului Naţional Antigrindină şi de Creştere a Precipitaţiilor, cu modificările şi completările ulterioare;
* Hotărârii Guvernului nr. 43/2015 privind organizarea şi funcţionarea Autorităţii Naţionale Fitosanitare, cu modificările şi completările ulterioare;
* Ordinului comun al Ministerului Agriculturii şi Dezvoltării Rurale și Ministerului Finanțelor Publice nr. 615/567/2015 privind aprobarea datelor de identificare ale bunurilor din domeniul public şi privat al statului care se preiau în administrarea unor structuri din subordinea Ministerului Agriculturii şi Dezvoltării Rurale cu ocazia reorganizării acestora în condiţiile legii, cu modificările şi completările ulterioare;
* art. 18, lit. e), art. 26, art. 126 lit. a), art. 129, alin. 1) și 2) și art. 130, alin 1), lit. a) și alin. 2) din Ordinul Directorului General al Agenţiei Naţionale de Cadastru şi Publicitate Imobiliară nr. 600/2023 pentru aprobarea Regulamentului de avizare, recepţie şi înscriere în evidenţele de cadastru şi carte funciară, cu modificările şi completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se însuşește documentaţia cadastrală pentru dezlipirea imobilului situat în intravilanul orașului Huedin, înscris în cartea funciară nr. 54602 Huedin, documentație cuprinsă în **Anexa** care face parte integrantă din prezenta hotărâre.

**Art.2.** Se emite acordul proprietarului - Judeţul Cluj – pentru înregistrarea în evidențele de carte funciară a documentaţiei cadastrale de dezlipire a imobilului înscris în cartea funciară nr. 54602 Huedin în două loturi după cum urmează:

1. parcela cu număr cadastral 56797 Huedin, în suprafața de 1.400 mp și construcția C1 cu drept de proprietate publică în favoarea Statului Român și drept de administrare în favoarea Ministerul Agriculturii şi Dezvoltării Rurale, Autoritatea Națională Fitosanitară prin Oficiul Fitosanitar Cluj;
2. parcela cu număr cadastral 56798 Huedin, în suprafața de 8.021 mp și construcțiile C3 și C4 cu drept de proprietate privată în favoarea Județului Cluj și drept de adminsitrare în favoarea Consiliului Județean Cluj.

**Art. 3.** Se împuterniceşte persoana fizică fizică autorizată A.N.C.P.I. – domnul Ardelean Sorin, pentru depunerea la Oficiul de Cadastru şi Publicitate Imobiliară Cluj a documentaţiei cadastrale prevăzute la art. 1.

**Art. 4.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj prin Direcția Juridică.

**Art. 5.** Prezenta hotărâre se comunică Direcției Juridice, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet [www.cjcluj.ro](http://www.cjcluj.ro).

**Contrasemnează:**

**PREŞEDINTE SECRETAR GENERAL AL JUDEŢULUI,**

Alin Tişe Simona Gaci

**Nr……... din ….....… 2023**

Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. membri ai Consiliului Județean nu au votat, fiind astfel respectate prevederile legale privind majoritatea de voturi necesară.

**INIȚIATOR,**

**PREȘEDINTE**

Alin Tișe

**DIRECȚIA JURIDICĂ**

**Biroul Administrare Patrimoniu**

**Nr. 33237/16.08.2023**

**RAPORT DE SPECIALITATE**

|  |  |  |  |
| --- | --- | --- | --- |
| **Titlul proiectului de hotărâre** | însușirea unei documentații cadastrale de dezlipire privind imobilul înscris în Cartea Funciară nr. 54206 Huedin | | |
| **Compartiment de resort:** | Direcția Juridică- Birou Administrare Patrimoniu | | |
| **Secțiunea 1 – Documentare și analiză:** | | | |
| În conformitate cu dispozițiile Legii nr. 7/1996, prin sistemul integrat de cadastru şi carte funciară se realizează:   1. identificarea, descrierea şi înregistrarea în documentele cadastrale a imobilelor prin natura lor, măsurarea şi reprezentarea acestora pe hărţi şi planuri cadastrale, precum şi stocarea datelor pe suporturi informatice; 2. identificarea şi înregistrarea proprietarilor, a altor deţinători legali de imobile şi a posesorilor; 3. furnizarea datelor necesare sistemului de impozite şi taxe pentru stabilirea corectă a obligaţiilor fiscale ale contribuabililor, solicitate de instituţiile abilitate; 4. publicitatea imobiliară, care asigură opozabilitatea drepturilor reale imobiliare, a drepturilor personale, a actelor şi faptelor juridice, precum şi a oricăror raporturi juridice supuse publicităţii, referitoare la imobile.   Potrivit art. 354 din Codul administrativ, Consiliul Județean este entitatea care exercită dreptul de proprietate privată a unităţii administrativ-teritoriale, Județul Cluj, în legătură cu raporturile juridice privind proprietatea privată, pentru bunurile aparţinând domeniului privat al unităţilor administrativ-teritoriale, domeniul privat fiind alcătuit din bunuri aflate în proprietatea unităţilor administrativ-teritoriale şi care nu fac parte din domeniul public.  Imobilul pentru care se propune documentația cadastrală, prin proiectul de hotărâre, aparține domeniului privat, este cuprins în inventarul bunurilor din domeniul privat al Județului Cluj (Hotărârea Consiliului Județean Cluj nr. 71/2022) și este înregistrat în evidența de cadastru și carte funciară (cartea funciară nr. 54602 Huedin).  Imobilul este proprietate comună cu Statul Român. Județul Cluj a dobândit dreptul de proprietate asupra unei părți din teren și construcții în temeiul Ordonanței de urgență a Guvernului nr. 71/1999 privind reorganizarea activităţii de protecţie a plantelor şi carantina fitosanitară și al Hotărârii Guvernului nr. 669/1999 privind stabilirea patrimoniului aferent activităţilor serviciilor publice de protecţia plantelor judeţene şi al municipiului Bucureşti.  Guvernul a stabilit dreptul de administrare asupra unei părți din acest imobil în favoarea Autorității Naționale Fitosanitare pentru Oficiul Fitosanitar Cluj prin Ordinul comun al Ministerului Agriculturii şi Dezvoltării Rurale și Ministerului Finanțelor Publice nr. 615/567/2015 privind aprobarea datelor de identificare ale bunurilor din domeniul public şi privat al statului care se preiau în administrarea unor structuri din subordinea Ministerului Agriculturii şi Dezvoltării Rurale cu ocazia reorganizării acestora în condiţiile legii, cu modificările şi completările ulterioare.  Pentru imobilul din evidența de cadastru și carte funciară, respectiv imobilul înregistrat în Cartea Funciară nr. 54206 Huedin, cu numărul cadastrale 54206 Huedin, s-a întocmit documentația cadastrale pentru dezlipire teren, în conformitate cu dispozițiile legale detaliate la Secțiunea 2. | | | |
| **Secțiunea a 2-a -** **Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | | | |
| Conform art. 286 alin. (2) din Codul Administrativ domeniul public al statului este alcătuit din bunurile prevăzute la art. 136 alin. (3) din Constituţie, din cele prevăzute în anexa nr. 2 la Codul administrativ, precum şi din alte bunuri care, potrivit legii sau prin natura lor, sunt de uz sau de interes public naţional.  În speță, imobilul înregistrat în Cartea Funciară nr. 54206 Huedin, parțial, este declarat de interes public național, fiind destinat desfășurării activității unei entiăți publice din subordinerea Ministerului Agriculturii şi Dezvoltării Rurale în temeiul:   * Hotărârii Guvernului nr. 43/2015 privind organizarea şi funcţionarea Autorităţii Naţionale Fitosanitare, cu modificările şi completările ulterioare; * Ordinului comun al Ministerului Agriculturii şi Dezvoltării Rurale și Ministerului Finanțelor Publice nr. 615/567/2015 privind aprobarea datelor de identificare ale bunurilor din domeniul public şi privat al statului care se preiau în administrarea unor structuri din subordinea Ministerului Agriculturii şi Dezvoltării Rurale cu ocazia reorganizării acestora în condiţiile legii, cu modificările şi completările ulterioare;   Deoarece cu ocazia înregistrării sistematice a imobilelor în Orașul Huedin, dreptul de proprietate a fost înscris integral în favoarea Județului Cluj, prin prezentul proiect de hotărâre se recunoaște dreptul de proprietate asupra cotei părți de proprietate a Statului Român și se emite acordul pentru înscrierea in cartea funciară a acestui drept. De asemenea prin partajarea imobilului se asigură utilizarea mai eficientă a imobilului în concordanță cu politica privind proprietatea a celor doua entități care asigură exercitarea dreptului de proprietate: Ministerul Agriculturii şi Dezvoltării Rurale și Consiliul Județean Cluj.  În vederea înscrierii în cartea funciară a operațiunii de dezlipire teren a imobilelor rezultate din dezmembrare, în conformitate cu prevederile Regulamentului de recepţie şi înscriere în evidenţele de cadastru şi carte funciară, aprobat prin Ordinul nr. 600/2023 al Directorului General al Agenției Naționale de Cadastru și Publicitate Imobiliară, cu modificările şi completările ulterioare, imobilul din Cartea Funciară nr. 54206 Huedin a fost dezmembrat în imobilele cu numere cadastrale noi:   1. 56797 având suprafața de 1400 mp cu construcția C1; 2. 56798 având suprafața de 8021 mp cu construcțiile C3 și C4;   Dispozițiile din Regulamentul de recepţie şi înscriere în evidenţele de cadastru şi carte funciară, aprobat prin Ordinul nr. 600/2023, al Directorului A.N.C.P.I. cu modificările și completările ulterioare, incidente în elaborarea prezentului proiect de act administrativ sunt:   * **art. 18 lit. e) potrivit căruia „***Documentaţia cadastrală întocmită la cerere, în vederea înscrierii în evidenţele de cadastru şi carte funciară, poate fi documentaţie pentru dezlipire/alipire teren*”. * **art. 26, conform căruia „***Întocmirea documentaţiilor cadastrale şi înscrierea în cartea funciară pe flux întrerupt presupune parcurgerea etapelor prevăzute la articolul anterior, cu precizarea că recepţia documentaţiilor se finalizează cu transmiterea referatului către compartimentul registratură care îl va înregistra în registrul general de intrare pentru efectuarea notării, urmând ca înscrierea în cartea funciară să se efectueze după întocmirea actului autentic. Documentaţiile cadastrale pe flux întrerupt se referă la operaţiuni de dezlipire/alipire teren sau apartamentare/reapartamentare condominiu, subapartamentare/alipire UI, la operaţiunile de atribuire număr cadastral în conformitate cu protocoalele de colaborare, precum şi la operaţiunile de* *constituire a dezmembrămintelor dreptului de proprietate în situaţia în care acestea au ca obiect doar o parte determinată dintr-un imobil*”. * **art. 126 lit. a)** conform căruia, „*Documentaţia cadastrală pe flux întrerupt se întocmeşte pentru efectuarea operaţiunilor de alipire/dezlipire*”. * **art. 127** conform căruia, „*Imobilul poate fi modificat prin alipiri sau dezlipiri. Aceste operaţiuni de modificare a imobilului au caracter material şi nu implică niciun transfer de proprietate. Modificările care intervin prin operaţiunile de alipire/dezlipire se fac pe baza unor documentaţii cadastrale recepţionate de biroul teritorial şi a consimţământului proprietarului sau al posesorului notat în cartea funciară, exprimat prin înscris în formă autentică sau, după caz, prin hotărâre judecătorească definitivă”* * **art. 129 alin. 1**) și 2) potrivit căruia, „*În caz de alipire/dezlipire imobilele rezultate primesc numere cadastrale noi şi se transcriu în cărţi funciare noi, iar cărţile funciare din care provin imobilele alipite/dezlipite se închid, neputând fi redeschise pentru noi înscrieri*”. * **art. 130 alin. 1), lit a)** conform căruia „*Din punct de vedere tehnic dezlipirea este operaţiunea de împărţire a unui imobil înscris în cartea funciară în două sau mai multe imobile cu suprafeţe egale/inegale ce se vor înscrie în cărţi funciare distincte*”. * **art. 130 alin. 2),** conform căruia „*Documentaţia cadastrală de dezlipire/alipire conţine:*  1. *dovada achitării tarifului;* 2. *cererea de recepţie;* 3. *declaraţia pe proprie răspundere cu privire la identificarea imobilului măsurat;* 4. *copiile actelor de identitate, în cazul proprietarilor persoane fizice/adeverinţă emisă de către serviciul public comunitar de evidenţa populaţiei din care să rezulte datele de identificare sau certificatul constatator, în cazul persoanelor juridice;* 5. *certificatul de urbanism, în cazurile prevăzute de lege;* 6. *memoriul tehnic;* 7. *copia planului care a stat la baza alocării numărului cadastral a imobilului pentru care se solicită dezlipirea, în situaţia în care imobilul este înscris în sistemul informatic de cadastru şi carte funciară fără geometrie/copiile planurilor care au stat la baza alocării numerelor cadastrale ale imobilelor pentru care se solicită alipirea, în situaţia în care imobilele sunt înscrise în sistemul informatic de cadastru şi carte funciară fără geometrie;* 8. *planul de amplasament şi delimitare cu propunerea dezlipire sau alipire;* 9. *planurile de amplasament şi delimitare pentru fiecare imobil care rezultă din dezlipire/planul de amplasament şi delimitare a imobilului rezultat din alipire;* 10. *hotărârea judecătorească, după caz*”.  * **art. 204** conform căruia “*Notarea în cartea funciară a recepţiei cadastrale a propunerii de alipire ori de dezlipire se face din oficiu, în baza referatului de admitere. Radierea acestor notări se face din oficiu odată cu înscrierea actului de alipire ori de dezlipire sau în temeiul referatului de anulare a operaţiunilor cadastrale*”. | | | |
| **Secțiunea a 3-a** **- Efecte preconizate ale aplicării actului administrativ** (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului) | | | |
| Hotărârea nu produce efecte financiare asupra bugetului Județului Cluj, asupra mediului concurențial şi domeniului ajutoarelor de stat sau asupra mediului.  Sarcini de natură administrativă rezultate din actul adminstrativ constă în:   1. completarea formularelor prevăzute în Regulamentul de avizare, recepție și înscriere în evidența de cadastru și carte funciară, aprobat cu Ordinul nr. 600/2023, al Directorului General al A.N.C.P.I., cu modificările și completările ulterioare; 2. depunerea de către persoana autorizată a documentației la O.C.P.I.;   Comisia specială de inventariere a domeniului public şi privat a Județului Cluj constituită potrivit art. 289 alin. (2) și (3) din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare, și ale art. 5 din anexa la Hotărârea Guvernului nr. 392/2020 privind Normele tehnice pentru întocmirea inventarului bunurilor care alcătuiesc domeniul public şi privat al comunelor, al oraşelor, al municipiilor şi al judeţelor, va asigura actualizarea Inventarului bunurilor care aparţin domeniului privat al Judeţului Cluj.  Serviciul Financiar-contabil din cadrul Consiliului Județean Cluj va opera în evidențele finaciar contabile noua carte funciară pentru identificarea imobilului. | | | |
| **Secțiunea a 4-a - Concluzii/propuneri:** | | | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a. | | | |
|  | **Prenume și nume** | **Data** | **Semnătura** |
| Avizat: Director executiv | Ștefan Iliescu | \_\_.08.2023 |  |
| Verificat: Șef serviciu | Alin Danci | 16.08.2023 |  |
| Elaborat: Inspector de specialitate | Ana Bob | 16.08.2023 |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| DIRECȚIA JURIDICĂ./Biroul Administrare Patrimoniu | 18.08.2023 |  | Raport întocmit |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/  semnătură |
| Cristina Ilinca |  | | avizat |
|  | | | |
| **3. Transmitere proiect în vederea avizării pentru legalitate de către secretarul general al judeţului** | | | |
| Numele și prenumele secretarului general al județului | Caracterul normativ sau individual al proiectului | | Avizul acordat/  Refuz aviz/  semnătură |
| Simona Gaci | individual | | avizat |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/  stabilire date de întocmire | Avizul adoptat/  Aviz implicit favorabil |
| 4 |  |  |  |